CELEX: 62008CN0102
Language: mt
Date: 2008-03-05 00:00:00
Title: Kawża C-102/08: Talba għal deċiżjoni preliminari magħmula mill-Bundesfinanzhof (il-Ġermanja) fil- 5 ta' Marzu 2008 — SALIX Grundstücks-Vermietungsgesellschaft mbH & Co. Objekt Offenbach KG vs Finanzamt Düsseldorf-Süd

7.6.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 142/12
            
         Talba għal deċiżjoni preliminari magħmula mill-Bundesfinanzhof (il-Ġermanja) fil-5 ta' Marzu 2008 — SALIX Grundstücks-Vermietungsgesellschaft mbH & Co. Objekt Offenbach KG vs Finanzamt Düsseldorf-Süd
   (Kawża C-102/08)
   (2008/C 142/19)
   Lingwa tal-kawża: Il-Ġermaniż
   Qorti tar-rinviju
   Bundesfinanzhof
   Partijiet fil-kawża prinċipali
   
      Rikorrenti: SALIX Grundstücks-Vermietungsgesellschaft mbH & Co. Objekt Offenbach KG
   
      Konvenut: Finanzamt Dusseldor-Süd
   Domandi preliminari
   
               1)
            
            
               Jistgħu l-Istati Membri “jqisu” l-attivitajiet ta' Stati, ta' awtoritajiet governattivi reġjonali u lokali u ta' korpi oħra rregolati bid-dritt pubbliku li huma eżentati mit-taxxa taħt l-Artikolu 13 tas-Sitt Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ bħala attivitajiet li huma jeżerċitaw bħala awtoritajiet pubbliċi fis-sens tar-raba' subparagrafu ta' l-Artikolu 4(5) ts-Sitt Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ (1) biss fejn l-Istati Membri jipprovdu dispożizzjoni legali espliċita għal dan il-għan?
            
         
               2)
            
            
               Jistgħu “distorsjoni[jiet] sinifikanti tal-kompetizzjoni” fis-sens tar-raba' subparagrafu moqri flimkien mat-tieni subparagrafu ta' l-Artikolu 4(5) tas-Sitt Direttiva tal-Kunsill tas-17 ta' Mejju 1977 fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ jeżistu biss fejn il-kunsiderazzjoni ta' korp irregolat bid-dritt pubbliku bħala persuna mhux taxxabbli twassal għal distorsjonijiet sinjifikanti tal-kompetizzjoni bi ħsara għal persuni privati kompetituri li huma taxxabbli jew inkella wkoll fejn il-kunsiderazzjoni ta' korp irregolat bid-dritt pubbliku bħala persuna mhux taxxabbli twassal għal distorsjonijiet sinjifikanti tal-kompetizzjoni bi ħsara għalih innifsu?
            
         
      (1)  ĠU L 145, p. 1.